घर की जिम्मेदारियों से अलग प्रिया ने आईसीबीआई का फुल टाइम कोर्स किया। इस दौरान प्रिया यहां मौजूद ट्रेनरों से इस क्षेत्र में संभावित करियर के बारे में लगातार बातें करती। कोर्स के दौरान प्रिया को एक बात अच्छी तरह समझ में आ गई थी कि इस कोर्स को पूरा करने के बाद इमेज मैनेजमेंट से जुड़े उनके पास सीमित विकल्प हैं। वो किसी की उपस्थिति, व्यवहार और बोलचाल पर या तो ट्रेनिंग और सलाह दे सकती थीं या फिर कॉरपोरेट के लिए या व्यक्तिगत तौर पर इस काम को कर सकती थीं। तब तक प्रिया को इस बात को लेकर अच्छी तरह विश्वास हो गया था कि इस क्षेत्र में काफी संभावनाएं हैं और इमेज सलाहकार इस चीज के लिए काफी ज्यादा पैसे वसूलते हैं।